Document ID: /roh_data/filtered/fineweb-2-filterrobots_roh.jsonl.gz/62395

Antruras devi differents recepts per elavurar uschè bleras parts sco pussibel d’in animal mazzà a chasa. Pasts sco cutlas, brassà dals gnirunchels ni era lieunga n’enconuschan ozendi betg pli tuts. In da quels pasts tradiziunals è trippa, il dadens (surtut da nursas) manizzà e brassà.
Trippa vegn producida ozendi cunzunt da mazlers, cunquai che bunamain nagin mazza pli a chasa. Era las ingredienzas èn sa midadas. Tscharvè na dastga per exempel betg pli vegnir utilisà. Era vegn elavurà cunzunt il dadens da tschuts e betg pli da nursas.